คือใส่รองเท้าแล้วเท้ามีการกระแทกกับรองเท้าตอนแรกแค่เจ็บนิ้วโป้งค่ะพอผ่านมาสองสามวันเริ่มปวดขึ้นนิดนึงเลยคิดว่าเล็บขบแน่ๆค่ะเลยอยากจะทราบระยะเล็บขบของตัวเองตอนนี้แล้วก็อยากให้คุณแนะนำวิธีการรักษาด้วยอะค่ะอนนี้มีอาการปวดตุ้บๆมีอาการบวมแต่ไม่มากเท่าไหร่มีเลือดออกเล็กน้อยและรู้สึกว่าจะมีหนองแบบนิดเดียวจริงๆอะค่ะเบื้องต้นตัดเล็บให้สั้นแล้วค่ะและก็ตัดเล็บส่วนขอบๆออกไม่ให้ทิ่มเนื้อแต่ไม่ได้ลึกมากนะคะและก็เอาสำลีใส่ไปตามซอกเล็บเท่าที่พอจะใส่ได้แล้วค่ะ
สวัสดีค่ะ เล็บขบ คือภาวะที่ขอบเล็บด้านข้างงอกลึกลงไปในผิวหนังของนิ้ว อาจเกิดขึ้นที่มุมเดียวหรือทั้งสองมุมของขอบเล็บพร้อมกันได้ เกิดได้กับทุกเล็บทั้งเล็บมือและเล็บเท้า แต่ที่พบบ่อยคือ นิ้วโป้งเท้า อาการคือปวดและกดเจ็บตรงบริเวณข้างเล็บ เมื่อมีการติดเชื้อแบคทีเรียแทรกซ้อน จะบวมและแดง และมีหนองได้สาเหตุของเล็บขบ มักมาจากการตัดเล็บผิดวิธี คือตัดโค้งเข้าไปในเนื้อขอบเล็บ เมื่อเล็บงอกจึงงอกลงไปในเนื้อข้างๆ นอกจากนี้ การใส่ถุงเท้าใส่ถุงเท้าหรือรองเท้าที่คับเกินไป จนไปกดเล็บเท้า ก็เป็นสาเหตุที่ทำให้เล็บขบได้การรักษา หากมีแค่อาการเจ็บโดยยังไม่อักเสบ บวม แดง หรือมีหนอง แนะนำให้ใส่ร้องเท้าเปิดหัว ยังไม่ควรสมถุงเท้า หมั่นแช่เท้าในน้ำอุ่นวันละ 2 - 3 ครั้งจนเล็บนุ่ม แล้วใช้กรรไกรตัดเล็บสะอาดค่อยๆ งัดเล็บส่วนที่ขบขึ้นแล้วตัดออก ทายาฆ่าเชื้อ เช่น โพไวโดน ไอโอดีน แต่หากมีอาการบวมแดงแล้ว หรือเห็นมีหนองไหลออกมาแล้ว แนะนำควรไปพบแพทย์เพื่อรับยาปฏิชีวนะและตัดเอาเล็บส่วนที่ขบออกค่ะ และไม่ควรให้นิ้วที่เป็นเล็บขบโดนน้ำค่ะ